Contact ye una adaptación cinematografica d'a novela homonima de Carl Sagan de 1985; Sagan y a suya esposa Ann Druyan escribioron l'esquema de l'historia d'a cinta. Jodie Foster interpreta a la protagonista d'a cinta, a Dra. Eleanor Ellie Arroway, una scientifica de SETI que troba prebas solidas de vida extraterrestre y ye trigada pa fer o primer contacto. A cinta presienta de traza destacada una serie de puestos dedicaus a l'investigación y exploración espacial, a saber, o Very Large Array en Nuevo Mexico, o radiotelescopio d'Arecibo en Puerto Rico u l'estación espacial Mir.